22 Ιουνίου 2023

**3x3 Schools powered by ΔΕΗ**

**2.500 μαθητές από 120 σχολεία σε όλη την Ελλάδα έπαιξαν 3x3**

Την ευκαιρία να γνωρίσουν το Ολυμπιακό άθλημα 3x3 είχαν 2.500 μαθητές Δημοτικού και Γυμνασίου σε όλη την Ελλάδα, μέσα από το πρόγραμμα **3x3 Schools powered by ΔΕΗ** που διοργάνωσαν η ΔΕΗ και η Ελληνική Ομοσπονδία Καλαθοσφαίρισης.

Η πρώτη φάση του **3x3 Schools powered by ΔΕΗ** ολοκληρώθηκε με επιτυχία σε 11 πόλεις της χώρας από τον Απρίλιο μέχρι τον Ιούνιο. Μαθητές από 120 σχολεία δημιούργησαν 616 ομάδες και έπαιξαν 3x3 για ώρες γεμίζοντας ενέργεια τα γήπεδα σε Μεγαλόπολη, Καρδίτσα, Γιαννιτσά, Καστοριά, Πτολεμαΐδα, Λαμία, Σάμο, Αλεξανδρούπολη, Ελευσίνα, Κοζάνη και Θεσσαλονίκη.

Η ΔΕΗ ένωσε δυνάμεις με την ΕΟΚ για την υλοποίηση του προγράμματος **3x3 Schools powered by ΔΕΗ** με στόχο οι μαθητές της πρωτοβάθμιας και δευτεροβάθμιας εκπαίδευσης να γνωρίσουν το άθλημα που βρέθηκε «από τους δρόμους στους Ολυμπιακούς Αγώνες» αλλά και να εντάξουν το πνεύμα του αθλητισμού και της ομαδικότητας στη ζωή τους, για σωματική, ψυχική και κοινωνική διάπλαση, ανάπτυξη της αυτοπεποίθησης, της κριτικής σκέψης, της πειθαρχίας και καλλιέργεια της ικανότητας διαχείρισης της νίκης και της ήττας.

Το πρόγραμμα **3x3 Schools powered by ΔΕΗ** συνεχίζεται το φθινόπωρο σε 9 ακόμα πόλεις και συγκεκριμένα σε Κατερίνη, Δράμα, Ελασσόνα Λάρισας, Σέρρες, Φλώρινα, Αλιβέρι-Κύμης, Πέραμα, Κομοτηνή και Ιωάννινα.

Η ΔΕΗ και η Ελληνική Ομοσπονδία Καλαθοσφαίρισης, στο πλαίσιο της ευρύτερης συνεργασίας, τους υλοποιούν μια σειρά δράσεων που στοχεύουν στην ανάπτυξη του 3x3 στην Ελλάδα. Σε αυτές, εκτός από το **3x3 Schools powered by ΔΕΗ**, περιλαμβάνονται δύο ακόμα διοργανώσεις. Το **3x3 ΔΕΗ Street Basketball** περιλαμβάνει τουρνουά σε πέντε πόλεις της περιφέρειας και έναν τελικό, ανοιχτό σε όλες και όλους, με έπαθλο τη συμμετοχή της νικήτριας ομάδας στο διεθνές τουρνουά της FIBA 3x3 Challenger 2023 που θα πραγματοποιηθεί στο Βελιγράδι 11-12 Αυγούστου. Τα **3x3 Master Events** είναι μία σειρά αγώνων με πέντε σταθμούς και έναν τελικό με έπαθλο τη συμμετοχή στο FIBA 3x3 World Tour Constanta 2023 στις 9-10 Σεπτεμβρίου στη Ρουμανία.

**3x3: από τους δρόμους στους Ολυμπιακούς Αγώνες**

Το 3x3 αποτελεί το πιο διαδεδομένο ομαδικό «άθλημα του δρόμου» στον κόσμο και παίζεται με δύο αντίπαλες ομάδες των τριών παικτών, σε μία μπασκέτα, στο μισό γήπεδο. Νικήτρια είναι η ομάδα που προηγείται όταν συμπληρωθεί ένα δεκάλεπτο παιχνιδιού ή όποια φτάσει πρώτη στους 21 πόντους.

Παγκοσμίως, το 3x3 παιζόταν σε γήπεδα και γυμναστήρια όλου του κόσμου. Από τη δεκαετία του 1990 έχουν ξεκινήσει, κυρίως από τις ΗΠΑ, τουρνουά μπάσκετ 3x3 και η τυποποίηση των κανόνων του. Tο 2010 εμφανίστηκε για πρώτη φορά σε διεθνείς αγώνες στους Ολυμπιακούς Αγώνες Νέων στη Σιγκαπούρη. Σήμερα η FIBA διοργανώνει ένα ετήσιο 3×3 World Tour, Παγκόσμια και Ηπειρωτικά Κύπελλα. Ολυμπιακό άθλημα έγινε στους Ολυμπιακούς Αγώνες Τόκυο 2020 όπου το χρυσό μετάλλιο στους άνδρες κατέκτησε η Λετονία ενώ στις γυναίκες οι ΗΠΑ.

Η Ελλάδα έχει εθνικές ομάδες 3x3 ανδρών, γυναικών, U23 και U17. To 3x3 ανεβαίνει συνεχώς όπως φαίνεται από την ανταπόκριση των αθλητών, των σωματείων, του ευρύτερου αθλητικού κοινού, όσο και από την άνοδο της χώρας και των εθνικών μας ομάδων στην κατάταξη της FIBΑ. Αυτό πιστοποιείται και από την πρόσφατη πρόκριση της Εθνική Ομάδας Γυναικών U23 στο Παγκόσμιο Κύπελλο 3×3.

Για περισσότερες πληροφορίες επισκεφθείτε την επίσημη ιστοσελίδα της Ελληνικής Ομοσπονδίας Καλαθοσφαίρισης www.basket.gr